**DĖL MOBILAUS PUNKTO ŠILALĖS RAJONO SAVIVALDYBĖJE STEIGIMO**

2020 m. spalio 30 d. Nr. DĮV-981

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 25 straipsnio 3 dalimi, 26 straipsniu, Lietuvos Respublikos civilinės saugos įstatymo 15 straipsnio 2 dalies 1 ir 4 punktais, Lietuvos Respublikos sveikatos priežiūros įstaigų įstatymo 9 straipsnio 1 dalies 3 punktu ir vykdydamas Lietuvos Respublikos sveikatos apsaugos ministro-Valstybės lygio ekstremaliosios situacijos valstybės operacijų vadovo 2020 m. spalio 29 d. sprendimą Nr. V-2415 „Dėl Šilalės rajono savivaldybės gyventojų ištyrimo dėl COVID-19 ligos (koronaviruso infekcijos)“:

1. S t e i g i u Šilalės rajono savivaldybės mobilų tyrimų punktą (toliau – mobilus punktas) prie automobilių stovėjimo aikštelėje prie Šilalės rajono savivaldybės socialinių paslaugų namų (Vytauto Didžiojo g. 17, Šilalė).

2. P a v e d u Viešajai įstaigai Šilalės pirminiam sveikatos priežiūros centrui organizuoti, koordinuoti ir teikti mobilaus punkto paslaugas pagal Tepinėlių ir paciento nosiaryklės ir ryklės paėmimo mobiliuose punktuose COVID-19 (koronaviruso infekcijos) laboratoriniams tyrimams atlikti organizavimo tvarkos aprašą, patvirtintą Lietuvos Respublikos sveikatos apsaugos ministro 2020 m. kovo 16 d. įsakymu Nr. V-390 „Dėl tepinėlių iš paciento nosiaryklės ir ryklės paėmimo mobiliuose punktuose COVID-19 (koronaviruso infekcijos) laboratoriniams tyrimams atlikti organizavimo tvarkos aprašo patvirtinimo“.

3. S k i r i u mobilaus punkto koordinatore Vidą Macevičienę, Viešosios įstaigos pirminės sveikatos priežiūros centro direktorę.

4. Į p a r e i g o j u Šilalės rajono visuomenės sveikatos biurą, ir Šilalės rajono asmens sveikatos priežiūros įstaigas (VšĮ Kaltinėnų PSPC, VšĮ Kvėdarnos ambulatorija, VšĮ Laukuvos ambulatorija, UAB Šilalės šeimos gydytojo praktika, UAB Pajūrio saulės klinika, IĮ D. Ugintienės BPG kabinetas), teikiančias pirmines asmens sveikatos priežiūros paslaugas, nepriklausomai nuo jų teisinio statuso ir pavaldumo, esant poreikiui, skirti darbuotojus ir užtikrinti jų apmokymą bei tolimesnį darbą mobiliame punkte pagal koordinatoriaus pateiktą grafiką.

5. Į p a r e i g o j u šį įsakymą paskelbti rajono spaudoje, Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registre.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius